Ribe Stifts Adresseaviser, 1848-11-28
Hofraad Hambroe begyndte for omtrent 40 Aar siden sin Handelsvirksomhed i Kjøbenhavn, og de ældre ville endnu mindes, hvorledes han, der siden erhvervede sig et europæisk Navn som Kjøbmand, begyndte uden Formue sin Virksomhed som Detaillist i en lille Udsalgsboutik paa Kjøbmagergade i Kbhavn. Denne Virksomhed blev naturligviis snart for lille for hans store Handelsgenie; han gjorde Forsøg i flere forskjellige Handelsbrancher og udviklede en utrættelig, stedse stigende Virksomhed; Lykken tilsmilede ogsaa i den Grad hans mange og store, klogt beregnede Handels foretagender, at hans Firma allerede 1820 næsten overstraalede de øvrige Kjøbenhavnske Firmaer i Anseelse. Hambroes utrættelige Virksomhed er noksom bekjendt: han har ført Handel med næsten alle danske Produkter og ofte forskaffet nye Afsætningskilder for samme; han har anlagt den beliendte store Hambroeske Mølle i Kjøbenhavn den første Dampmølle i Danmark, ogsaa i mange andre Retninger har han virket; dog er det fornemmelig som Banquier, at han har udfoldet sin store Virksomhed og vundet sin store Anseelse. Det er endeel Aar siden, at hans Søn, som han først lod studere og senere optog som Associei sit Firma, ægtede en Englænderinde og nogen Tid efter bosatte sig i London. Den gamle Hambroe besøgte derpaa London, og for nogle Aar siden forlod han Kjøbenhavn og bosatte sig i Englands Hovedstad. Han lod sine Forretninger i Kjøbenhavn bestyre ved Prokurenter, indtil hans derværende Huus iaar ganske er blevet hævet og dets Forretninger overdraget et nyt Firma. Den Virksomhed, som Hambroe, uagtet sin høie Alder og meget svage Helbred og uagtet han i London maatte sætte sig ind i ganske nye for ham tildeels fremmede Forhold, udviklede i England, var saa betydelig og vel tildeels ledsaget af et saadant Held, at Huset Hambroe i London, hvad Soliditet og Anseelse angaaer, sattes ved Siden af de første europæiske Huse, og hans Vexler antoges ligesaafuldt som Rotschild, Barings, Wilsons o. s. v. Hans Formue kunde vel langtfra maale sig med de første Huses, men hans utrættelige Virksomhed og anerkjendte Soliditet skaffede hans Firma en Tillid, som ikke i fjerneste Henseende rystedes ved den store Handelskrisis isjor eller ved Omvæltningerne iaar, hvilket derimod dog turde være Tilfældet med mange andre, baade rigere og navnkundigere, Firmaer. Hambroes Fraflyttelse fra Kjøbenhavn var vel for endeel begrundet i Forholdene; han skal senere og navnlig efter Krigens Udbrud have ønsket at leve sine sidste Dage i Danmark. Han sendte for et Par Aar siden en Gave af 10,000 Rbd. til Frederik den Sjettes Asyl i Kjøbenhavn, da dette begyndte at tabe sig af Mangel paa Deeltagelse. Da Orla Lehmann i Foraaret var i London, medgav Hambroe ham en Anvisning paa 15,000 Rbd. til Udbetaling til Krigsministeriet til Krigsfornødenheder, den største Gave, der af nogen endnu har været givet i dette Øiemed. De Danske, der kom til London, optoges med den største Beredvillighed i hans Huus, hvorhan kunde indtroducere dem for flere af Englands navnkundige Mænd. Hans Testament viser nu atter Kjærlighed til Fædrelandet. Hambroes første As sorte var den saa tidlig bortgangne, ualmindelig begavede og i de store kjøbenhavnske Selskabskredse saa gjerne sete Gerson, der ikke blot som Kjøbmand, men ogsaa som Musiker, nød stor Anseelse. Ved Gersons Død blev dennes Andeel dragen ud af Handelen. Hr. Grosserer A. Hansen har ogsaa været Associe af det Hambroeske Handelshuus, men for nogle Aar siden udtraadt af samme. Forøvrigt ere de i det Hambroeste Huus's Forretninger uddannede Mænd etablerede saavel i Jndlandet som i Udlandet og udgjøre meget ansete Handelsfirmaer. J en for nogle Aar siden af Barfoed leveret Artikel i "Brage og Jdun om danske Mosaiter, hvori dog ogsaa de, der ere gaaede over til Kristendommen, ere medtagne, omtales afdøde Dr. med. Professor Jacobsen, Professor David, Digteren, Professor Henrik Hertz og Hofraad Hambroe som Mænd, der ikke blot her i Landet have vidst at forskaffe sig Anseelse, men hvis Virksomhed har forskaffet dem europæisk Navnkundighed. (Aalb. Av.)¬